Diari Oficial de la Generalitat Valenciana


Sumari del DOGV 5872, del 17-10-2008 (2008/11394)

Informació pública de la relació de béns i drets afectats pel projecte complementari d'expropiació forçosa pel procediment d'urgent ocupació per a l'obtenció dels terrenys necessaris per a l'execució de la segona calçada del projecte de duplicació de la Ronda Sud-oest de Vila-real i alçament d'actes prèvies i d'ocupació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5872

Data del DOGV
:   17-10-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/11159


Data del document
:   13-10-2008

Organisme emissor
:   Ajuntament de Vila-real

Tipus de document
:   Anunci

Descriptors 

:   * Vila-real
    * administració local
    * expropiació

Informació pública de la relació de béns i drets afectats pel projecte complementari d'expropiació forçosa pel procediment d'urgent ocupació per a l'obtenció dels terrenys necessaris per a l'execució de la segona calçada del projecte de duplicació de la Ronda Sud-oest de Vila-real i alçament d'actes prèvies i d'ocupació. [2008/11488]  
La disposició addicional única de la Llei 10/2006, de 26 de desembre, de Mesures Fiscals, de Gestió Administrativa i Financera i d'Organització de la Generalitat Valenciana estableix la declaració de necessitat d'urgent ocupació dels terrenys necessaris per a l'execució de la Ronda Sud-oest de Vila-real, després que haja estat aprovat el projecte de construcció de la ronda esmentada mitjançant una resolució del director general d'Obres Públiques de la Conselleria d'Infraestructures i Transport de la Generalitat en data 26 de juliol de 2006.  
Vist que és necessària l'obtenció de terrenys addicionals per a realitzar l'ampliació de l'obra, s'ha redactat, a l'empara de l'article 15 de la Llei d'Expropiació Forçosa, un projecte complementari d'expropiació forçosa pel procediment d'urgent ocupació per a l'obtenció dels terrenys necessaris per a l'execució de la segona calçada del projecte de duplicació de la Ronda Sud-oest de Vila-real.  
En conseqüència, se sotmet a informació pública, durant un termini de 15 dies a partir de la publicació d'aquest anunci en el Diari Oficial de la Comunitat Valenciana, la relació de béns i drets afectats continguda en el projecte complementari d'expropiació, exposat al públic per acord adoptat pel Ple de l'Ajuntament de Vila-real de data 1 d'octubre de 2008, només a l'efecte d'esmenar possibles errors que s'hagen produït en relacionar els béns i drets afectats per la urgent ocupació.  
Així mateix, finalitzat el període d'informació pública a què fa referència aquest anunci, tindrà lloc l'alçament d'actes prèvies a l'ocupació, de conformitat amb el procediment regulat en l'article 52.2 de la Llei d'Expropiació Forçosa, i es notificarà individualment a les persones interessades en l'expedient el dia i l'hora en què se celebrarà la convocatòria perquè puguen complir la seua obligació de comparéixer.   
Lloc: Ajuntament de Vila-real  
Dies: 10, 11, 12, 13 i 14 de novembre de 2008 i 17, 18, 19, 20 i 21 de novembre de 2008  
Horari: de 9.00 a 13.30 i de 16.00 a 18.30  
Aquest assenyalament serà notificat per cèdula, amb una antelació mínima de vuit dies, als titulars de béns i drets afectats la relació dels quals figura exposada en el tauler d'edictes d'aquest Ajuntament.  
  
  
Expressament es fa constar que, de conformitat amb el que estableix l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, aquest anunci i la relació d'afectats que s'acompanya es publica a l'efecte de notificació a aquelles persones interessades que no hagen pogut ser identificades i als titulars de béns i drets desconeguts, així com aquells amb adreça desconeguda o insuficient per a practicar la notificació.   
Vila-real, 13 d'octubre de 2008.- L'alcalde: Juan José Rubert Nebot.